
Wheel center design of a Formula Student race car

Dolgozatom célja a győri Széchényi István Egyetem hallgatói versenycsapata, az Arrabona Racing Team tizedik generációs Formula Student versenyautójának felni centrének megtervezése.
A tervezés lehető legmegfelelőbb kivitelezése érdekében szakirodalom kutatást végeztem a felnik és kerekek tervezéséről és a kapcsolódó gyártástechnológiákról. Ezt követően versenytárs elemzést végeztem a Formula Studentben elterjedt keréktárcsa- és felni kialakítások bemutatására. Bemutattam és megvizsgáltam az Arrabona Racing Team által korábban használt kerék- és felni változatokat is.
Először felvázoltam azokat a követelményeket és kritériumokat, amelyeknek a felni centereknek meg kell felelniük. E kritériumok célja a biztonságos működés, valamint a jelenlegi és korábbi felfüggesztési konstrukciókkal való kompatibilitás biztosítása a minimális tömeg elérése mellett.
A tervezést az additív technológiával készült centerrel kezdtem. Első lépésként felsoroltam és összehasonlítottam a lehetséges anyagokat. Ezután részletesen kidolgoztam egy generatív esettanulmány felépítését és értékelését az Autodesk Fusion 360 szoftver segítségével. Ezután elvégeztem a szükséges utómunkálatokat. Végeselemes szimulációkat végeztem az Autodesk Fusion 360 szoftver segítségével, hogy ellenőrizzem a szerkezet szilárdságát.
Végül összehasonlítottam az elkészült centereket a korábban használt konstrukciókkal, hogy bemutassam a tömegcsökkentést és a lehetséges jövőbeni fejlesztéseket.



